pythainlp/thaigov-v2-corpus-22032023 huggingface dataset:
วันศุกร์ที่ 1 ตุลาคม 2564
กรมการขนส่งทางบก ผ่านการรับรองมาตรฐานศูนย์ราชการสะดวก (GECC) ประจำปี 2564 จำนวน 98 ศูนย์ มุ่งสร้างมาตรฐานการให้บริการที่เป็นเลิศทุกสำนักงานขนส่งทั่วประเทศ
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) มุ่งยกระดับการบริการประชาชนอย่างต่อเนื่อง ซึ่งปัจจุบัน ขบ. มีหน่วยงานให้บริการประชาชน ได้แก่ สำนักงานขนส่งกรุงเทพมหานครจำนวน 5 แห่ง สำนักงานขนส่งจังหวัดจำนวน 76 แห่ง และสำนักงานขนส่งจังหวัดสาขากระจายอยู่ทั่วประเทศอีกจำนวน 114 แห่ง ดังนั้น เพื่อส่งเสริมให้สำนักงานขนส่งทุกแห่งพัฒนาการบริการที่มีประสิทธิภาพและสร้างความเชื่อมั่นให้แก่ประชาชน ขบ. จึงให้สำนักงานขนส่งทุกแห่งจัดตั้งศูนย์ราชการสะดวก (Government Easy Contact Center : GECC) ตามนโยบายของรัฐบาลและพัฒนาระบบการให้บริการตามแนวทางของศูนย์ราชการสะดวกเพื่อให้ประชาชนสามารถเข้าถึงการให้บริการต่าง ๆ ได้อย่าง สะดวก รวดเร็ว เสมอภาค เท่าเทียม และเป็นมาตรฐานเดียวกันทั่วประเทศ โดยมีสำนักงานขนส่งที่ผ่านการรับรองมาตรฐานศูนย์ราชการสะดวกมาอย่างต่อเนื่อง นับตั้งแต่ปี 2559 จนถึงปัจจุบัน สำหรับปี 2564 มีสำนักงานขนส่งผ่านการรับรองมาตรฐานการให้บริการของศูนย์ราชการสะดวก จำนวนทั้งสิ้น 98 ศูนย์ แบ่งเป็นระดับก้าวหน้า จำนวน 9 ศูนย์ ประกอบด้วย หน่วยงานในส่วนกลาง คือสำนักงานขนส่งกรุงเทพมหานครพื้นที่ 3 และหน่วยงานส่วนภูมิภาค ได้แก่ สำนักงานขนส่งจังหวัดกาฬสินธุ์ ชลบุรี ชัยภูมิ เชียงใหม่ นราธิวาส เพชรบุรี เพชรบูรณ์ อุดรธานี แห่งที่ 2 และระดับพื้นฐาน จำนวน 89 ศูนย์ เป็นหน่วยงานในส่วนกลาง จำนวน 4 ศูนย์ สำนักงานขนส่งจังหวัดจำนวน 50 ศูนย์ และสำนักงานขนส่งจังหวัดสาขา จำนวน 35 ศูนย์ โดยสำนักงานขนส่งแต่ละแห่งจะเข้ารับโล่และตรารับรองมาตรฐานศูนย์ราชการสะดวกจากนายอนุชา นาคาศัย รัฐมนตรีประจำสำนักนายกรัฐมนตรี ในวันพฤหัสบดีที่ 30 กันยายน 2564 ผ่านระบบ Video Conference : Zoom Meeting โดยสามารถรับชมการถ่ายทอดสดได้ทาง https://www.facebook.com/GECC2019
อธิบดีกรมการขนส่งทางบก กล่าวเพิ่มเติมว่า ขบ. ได้นำเทคโนโลยีดิจิทัลมาเพิ่มประสิทธิภาพในทุกกระบวนการทำงาน และยกระดับการให้บริการทุกสำนักงานขนส่งทั่วประเทศมาอย่างต่อเนื่อง โดยเฉพาะในช่วงสถานการณ์การแพร่ระบาดของโรคติดเชื้อไวรัส COVID-19 เพื่อให้ประชาชนสามารถเข้าถึงการให้บริการต่าง ๆ ได้อย่างสะดวกมากขึ้น อาทิ การจองคิวเข้ารับบริการล่วงหน้าผ่านแอปพลิเคชัน DLT Smart Queue การชำระภาษีรถประจำปีผ่านเว็บไซต์ https://eservice.dlt.go.th แอปพลิเคชัน DLT Vehicle Tax หรือตู้รับชำระภาษีรถประจำปีอัตโนมัติ (Kiosk) ที่ให้บริการ ณ สำนักงานขนส่งกรุงเทพมหานคร พื้นที่ 1 - 5 รวมถึงบริการเลื่อนล้อต่อภาษี (Drive Thru for Tax) ชำระภาษีโดยไม่ต้องลงจากรถ ณ สำนักงานขนส่งทุกแห่งทั่วประเทศ การอบรมต่ออายุใบอนุญาตขับรถออนไลน์ ผ่านเว็บไซต์ https://www.dlt-elearning.com การจองเลขทะเบียนรถยนต์ผ่านระบบอินเตอร์เน็ตทางเว็บไซต์ http://reserve.dlt.go.th การประมูลทะเบียนรถเลขสวยผ่านทางเว็บไซต์ http://www.tabienrod.com รวมถึงการให้บริการด้านประกอบการขนส่งด้วยรถบรรทุกในรูปแบบออนไลน์ DLT e-Transport License ทั้งนี้ ขบ. มุ่งมั่นรักษาคุณภาพและพัฒนาการให้บริการที่ “สะดวก รวดเร็ว เข้าถึงง่าย” ด้วยมาตรฐานที่เป็นเลิศทุกสำนักงานขนส่งทั่วประเทศ
วันศุกร์ที่ 29 เมษายน 2565
กรมการศาสนา จัดพิธีเจริญพระพุทธมนต์เฉลิมพระเกียรติ สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาชิโรตตมางกูร สิริวิบูลยราชกุมาร เนื่องในโอกาสวันคล้ายวันประสูติ 29 เมษายน 2565
กรมการศาสนา จัดพิธีเจริญพระพุทธมนต์เฉลิมพระเกียรติ
สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาชิโรตตมางกูร สิริวิบูลยราชกุมาร
เนื่องในโอกาสวันคล้ายวันประสูติ 29 เมษายน 2565
กรมการศาสนา จัดพิธีเจริญพระพุทธมนต์เฉลิมพระเกียรติ
สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาชิโรตตมางกูร สิริวิบูลยราชกุมาร
เนื่องในโอกาสวันคล้ายวันประสูติ 29 เมษายน 2565
วันที่ 29 เมษายน 2565 พระธรรมวชิรโมลี เจ้าอาวาสวัดยานนาวา เป็นประธานฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาส ในพิธีเจริญพระพุทธมนต์เฉลิมพระเกียรติสมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร เนื่องในโอกาสวันคล้ายวันประสูติ 29 เมษายน 2565 โดยมีนางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม นายประสพ เรียงเงิน หัวหน้าผู้ตรวจราชการกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา ผู้บริหาร ข้าราชการ เจ้าหน้าที่กระทรวงวัฒนธรรม และประชาชนเข้าร่วม ณ วัดยานนาวา เขตสาทร กรุงเทพมหานคร
นายอิทธิพล กล่าวว่า ในปีงบประมาณ พ.ศ. 2565 รัฐบาลมีนโยบายปกป้อง เชิดชูสถาบันหลักของชาติ รวมทั้งให้การทำนุบำรุงอุปถัมภ์พระพุทธศาสนาและส่งเสริมให้องค์กรทางศาสนามีบทบาทในการปลูกฝังคุณธรรมจริยธรรม อนุรักษ์ ฟื้นฟู และเผยแพร่มรดกทางวัฒนธรรม เพื่อเป็นการสอดคล้องกับนโยบายของรัฐบาลโดยร่วมเชิดชูสถาบันชาติ สถาบันศาสนา และสถาบันพระมหากษัตริย์ กรมการศาสนา กระทรวงวัฒนธรรม ได้จัดกิจกรรมเฉลิมพระเกียรติสมเด็จพระเจ้าลูกยาเธอ เจ้าฟ้าทีปังกรรัศมีโชติ มหาชิโรตตมางกูร สิริวิบูลยราชกุมาร เนื่องในโอกาสวันคล้ายวันประสูติ 29 เมษายน 2565 ทั้งในส่วนกลางและส่วนภูมิภาคในส่วนกลาง จัดพิธีเจริญพระพุทธมนต์ ณ วัดยานนาวา เขตสาทร กรุงเทพมหานคร เพื่อส่งเสริมให้คนไทยนำหลักคำสอนทางศาสนามาประยุกต์ใช้ในการพัฒนาคุณภาพชีวิตและพัฒนาสังคมไปสู่ความยั่งยืน ส่งเสริมให้ประชาชนร่วมกันทำความดี บำเพ็ญกุศล ถวายพระกุศล แสดงออกถึงความรักและหวงแหนในสถาบันหลักของชาติ นำหลักคำสอนทางศาสนามาใช้ในการดำเนินชีวิต สืบสานวัฒนธรรมประเพณีทางด้านศาสนา และเสริมสร้างความรักสามัคคีของประชาชนในชาติให้มั่นคงสืบไป
ในส่วนภูมิภาค ร่วมกับสำนักงานวัฒนธรรมจังหวัด 76 จังหวัด จัดกิจกรรมตามความพร้อมของแต่ละพื้นที่ ประกอบด้วย พิธีเจริญพระพุทธมนต์ กิจกรรมจิตอาสาบำเพ็ญสาธารณประโยชน์ กิจกรรมนิทรรศการน้อมรำลึกในพระมหากรุณาธิคุณฯ กิจกรรมเทิดทูนสถาบันพระมหากษัตริย์ ในมิติทางศาสนา
การเจริญพระพุทธมนต์นั้น คือการสวดสาธยายพระพุทธมนต์ มีมาตั้งแต่สมัยพุทธกาล ส่วนใหญ่คือ
คำสอนของพระพุทธเจ้า บางส่วนเรียกว่าพระปริตร หมายถึง เครื่องป้องกันรักษาความคุ้มครองให้พ้นทุกข์ภัยต่างๆ โดยเชื่อว่าสามารถช่วยป้องกันภัยอันตราย และทำให้เกิดความสุขสวัสดี ซึ่งตามคติความเชื่อแต่ครั้งโบราณ
เมื่อบุคคลอันเป็นที่เคารพนับถือมีอายุครบรอบปีที่เป็นวาระสำคัญ ควรจะได้มีการบำเพ็ญกุศลครั้งใหญ่ เพื่อให้เกิดความเป็นสิริมงคล ปราศจากโรคาพยาธิ มีความเจริญรุ่งเรือง อันเป็นการแสดงออกถึงความกตัญญูกตเวที
วันพฤหัสบดีที่ 21 ตุลาคม 2564
รมช.สธ. นำคณะผู้บริหาร ผู้แทนพยาบาล ถวายราชสักการะสมเด็จย่า เนื่องในวันพระราชสมภพและวันพยาบาลแห่งชาติ
รัฐมนตรีช่วยว่าการกระทรวงสาธารณสุข นำข้าราชการ ผู้แทนพยาบาลภาครัฐและเอกชน วางพานพุ่มถวายราชสักการะ สมเด็จพระศรีนครินทราบรมราชชนนี เนื่องวันคล้ายวันพระราชสมภพและวันพยาบาลแห่งชาติ
รัฐมนตรีช่วยว่าการกระทรวงสาธารณสุข นำข้าราชการ ผู้แทนพยาบาลภาครัฐและเอกชน วางพานพุ่มถวายราชสักการะ สมเด็จพระศรีนครินทราบรมราชชนนี เนื่องวันคล้ายวันพระราชสมภพและวันพยาบาลแห่งชาติ น้อมรำลึกถึงพระมหากรุณาธิคุณที่ทรงอุทิศพระองค์ปฏิบัติพระราชภารกิจพัฒนาสุขภาพและความเป็นอยู่ของประชาชน และทรงมีพระเมตตาต่อวิชาชีพการพยาบาลและการผดุงครรภ์อย่างหาที่สุดมิได้
วันนี้ (21 ตุลาคม 2564) ที่ กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์ณรงค์ สายวงศ์ รองปลัดกระทรวงสาธารณสุข รศ.ดร.ทัศนา บุญทอง นายกสภาการพยาบาล และรศ.สุปาณี เสนาดิสัย นายกสมาคมพยาบาลแห่งประเทศไทยฯ นำผู้บริหาร ข้าราชการ เจ้าหน้าที่ ผู้แทนพยาบาลจากภาครัฐและเอกชน และนักศึกษาพยาบาล ร่วมพิธีวางพานพุ่มถวายราชสักการะสมเด็จพระศรีนครินทราบรมราชชนนี ณ พระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี เนื่องในวันคล้ายวันพระราชสมภพของสมเด็จพระศรีนครินทราบรมราชชนนี และวันพยาบาลแห่งชาติ
ดร.สาธิต กล่าวว่า คณะรัฐมนตรีมีมติกำหนดให้วันที่21 ตุลาคม ของทุกปี เป็นวันพยาบาลแห่งชาติ ซึ่งมีความสำคัญยิ่งสำหรับผู้ประกอบวิชาชีพการพยาบาลและการผดุงครรภ์ในประเทศไทย เนื่องจากเป็นวันคล้ายวันพระราชสมภพของสมเด็จพระศรีนครินทราบรมราชชนนี ทรงอุทิศพระองค์ปฏิบัติพระราชภารกิจพัฒนาสุขภาพและความเป็นอยู่ของประชาชน เสริมสร้างและพัฒนางานด้านสุขอนามัยแก่ประชาชนในประเทศไทย ด้วยทรงตระหนักในปัญหาความทุกข์ยากเดือดร้อนด้านสุขอนามัย โรคภัยต่าง ๆ ของประชาชนในชนบทที่ห่างไกล และทรงมีพระเมตตาต่อวิชาชีพการพยาบาลและการผดุงครรภ์อย่างหาที่สุดมิได้
วันที่21 ตุลาคม ของทุกปี ผู้ประกอบวิชาชีพการพยาบาลและการผดุงครรภ์ทั่วประเทศ จึงพร้อมใจกันน้อมรำลึกถึงพระมหากรุณาธิคุณของพระองค์ ที่ทรงมีต่อพสกนิกรชาวไทย และต่อผู้ประกอบวิชาชีพการพยาบาลและการผดุงครรภ์ทั่วประเทศ ตลอดจนพร้อมใจกันประกอบกิจกรรมเฉลิมพระเกียรติคุณให้แผ่ไพศาล
******************************** 21 ตุลาคม 2564
วันอังคารที่ 18 มกราคม 2565
รมว.แรงงาน เตือนนายจ้างก่อสร้างระวังอุบัติเหตุ สั่งคุมเข้มให้ปฏิบัติตามกฎหมายความปลอดภัย
รัฐมนตรีว่าการกระทรวงแรงงานห่วงการเกิดอุบัติเหตุความไม่ปลอดภัยในการทำงานเกี่ยวกับงานก่อสร้าง เตือนนายจ้างเพิ่มความระมัดระวัง สั่ง กสร. คุมเข้มให้ปฏิบัติตามพระราชบัญญัติความปลอดภัยฯ อย่างเคร่งครัด หากพบฝ่าฝืนดำเนินคดีทันที
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ปัจจุบันมีการก่อสร้างอาคารที่พักอาศัย ศูนย์การค้า อาคารสำนักงาน รวมถึงระบบสาธารณูปโภคต่างๆ เป็นจำนวนมากในหลายพื้นที่ของประเทศ โดยงานก่อสร้างนั้นเป็นลักษณะงานที่มีความเสี่ยงในเรื่องความไม่ปลอดภัยต่อการปฏิบัติงานของลูกจ้าง และมีความเป็นอันตรายสูงซึ่งอาจก่อให้เกิดอุบัติเหตุร้ายแรง เช่น จากเครื่องจักรที่ใช้ในงานก่อสร้าง หรือจากงานขุดหรือเจาะทำให้ดินสไลด์ พังทลาย เป็นต้นพลเอก ประวิตร วงษ์สุวรรณ รองนายกรัฐมนตรีซึ่งกำกับดูแลกระทรวงแรงงาน ได้ให้ความห่วงใยต่อนายจ้าง ลูกจ้าง ในเรื่องความปลอดภัยในการทำงานจากงานก่อสร้าง ดังนั้น กระทรวงแรงงานจึงสั่งการให้กรมสวัสดิการและคุ้มครองแรงงานดูแลเรื่องความปลอดภัยในการทำงานของกิจการประเภทก่อสร้าง เพื่อสร้างความรู้ความเข้าใจให้กับนายจ้างในการดำเนินมาตรการเชิงป้องกันและปฏิบัติตามกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับงานก่อสร้าง พ.ศ. 2564 และกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัยและสภาพแวดล้อมในการทำงานเกี่ยวกับเครื่องจักร ปั้นจั่น และหม้อน้ำ พ.ศ. 2564 รวมถึงกฎกระทรวงอื่นที่เกี่ยวข้อง ซึ่งเป็นมาตรฐานที่ออกตามมาตรา 8 แห่งพระราชบัญญัติความปลอดภัย อาชีวอนามัยและสภาพแวดล้อมในการทำงาน พ.ศ. 2554 เพื่อมุ่งหวังให้ทุกฝ่ายให้ความร่วมมือควบคุม และกำกับดูแลอย่างจริงจัง พร้อมย้ำหากนายจ้างผู้ใดฝ่าฝืนหรือไม่ปฏิบัติตามมาตรฐานที่กำหนดในกฎกระทรวงที่ออกตามมาตรา 8 ต้องระวางโทษจำคุกไม่เกินหนึ่งปี หรือปรับไม่เกิน 400,000 บาท หรือทั้งจำทั้งปรับ
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า ในกรณีที่สถานประกอบกิจการเกิดอุบัติภัยร้ายแรงได้รับความเสียหายหรือต้องหยุดการผลิต เช่น เพลิงไหม้ ระเบิด สารเคมีรั่วไหล รวมถึงกรณีลูกจ้างเสียชีวิตให้นายจ้างแจ้งต่อพนักงานตรวจความปลอดภัยในพื้นที่ทราบทันที และต้องแจ้งแบบ สปร. 5 ตามประกาศกรมสวัสดิการและคุ้มครองแรงงาน เรื่อง กำหนดแบบแจ้งการเกิดอุบัติภัยร้ายแรง หรือในกรณีที่มีลูกจ้างประสบอันตรายหรือเจ็บป่วยเนื่องจากการทำงาน ตามกฎหมายว่าด้วยเงินทดแทน ให้ส่งสำเนาหนังสือแจ้งการประสบอันตรายหรือเจ็บป่วยที่แจ้งต่อสำนักงานประกันสังคมให้พนักงานตรวจความปลอดภัยในพื้นที่ทราบ หากพบว่านายจ้างไม่ดำเนินการดังกล่าวต้องระวางโทษปรับไม่เกิน 50,000 บาท ด้วย ทั้งนี้ กรมสวัสดิการและคุ้มครองแรงงานได้มอบหมายให้พนักงานตรวจความปลอดภัย เจ้าหน้าที่ความปลอดภัยในการทำงาน หรือผู้ที่เกี่ยวข้อง ตรวจสอบการปฏิบัติงานของลูกจ้างที่ทำงานเกี่ยวกับงานก่อสร้างให้อยู่ในสภาพที่ปลอดภัยจากความเสี่ยงและอุบัติเหตุที่อาจเกิดขึ้นจากงานก่อสร้าง พร้อมเน้นย้ำให้นายจ้างปฏิบัติตามกฎกระทรวงฯ เกี่ยวกับงานก่อสร้าง และเกี่ยวกับเครื่องจักร ปั้นจั่น และหม้อน้ำ อย่างเคร่งครัด หากนายจ้างและลูกจ้างมีข้อสงสัยสามารถสอบถามรายละเอียดเพิ่มเติมได้ที่ กลุ่มงานมาตรฐานวิศวกรรมความปลอดภัยในการทำงาน กองความปลอดภัยแรงงาน 0 2448 9128 - 39 ต่อ 303-305
วันอังคารที่ 14 ธันวาคม 2564
กสร. ยกนิคมอุตสาหกรรมเวลโกรว์เป็นต้นแบบ แรงงานสัมพันธ์สมานฉันท์แห่งแรกของประเทศไทย
กสร. จัดประชุมภาคีเครือข่ายแรงงานสัมพันธ์ในนิคมอุตสาหกรรม ภายใต้โครงการส่งเสริมแรงงานสัมพันธ์เชิงรุกในภาวะวิกฤตภายใต้บริบทใหม่ (New Normal) พุ่งเป้าลดปัญหาข้อขัดแย้งระหว่างนายจ้างและลูกจ้างด้วยระบบทวิภาคี เริ่มนิคมฯ เวลโกรว์ เป็นต้นแบบ
นายนิยม สองแก้ว อธิบดีกรมสวัสดิการและคุ้มครองแรงงานกล่าวในฐานะประธานเปิดการประชุมภาคีเครือข่ายแรงงานสัมพันธ์ในนิคมอุตสาหกรรม ภายใต้โครงการส่งเสริมแรงงานสัมพันธ์เชิงรุกในภาวะวิกฤตภายใต้บริบทใหม่ (New Normal) ว่า การสร้างความสัมพันธ์อันดีระหว่างนายจ้าง ลูกจ้าง ถือเป็นสิ่งสำคัญในการลดปัญหาข้อขัดแย้ง ข้อพิพาทแรงงาน ทำให้เกิดความร่วมมือกันแก้ไขปัญหาในสถานประกอบกิจการด้วยระบบทวิภาคีตามนโยบายส่งเสริมแรงงานสัมพันธ์เชิงรุกในภาวะวิกฤติของนายสุชาติ ชมกลิ่น รัฐมนตรีว่าการกระทรวงแรงงานภายใต้สถานการณ์การแพร่ระบาดของโรคติดเชื้อไวรัสโคโรนา 2019 และการปรับตัวของภาคอุตสาหกรรมในยุคที่มีการเปลี่ยนแปลงด้านนวัตกรรม เทคโนโลยีสมัยใหม่ (Disruptive Technology) ส่งผลทำให้เกิดการเปลี่ยนแปลงรูปแบบการจ้างงานตามโลกยุคดิจิทัล ที่ใช้เทคโนโลยีเป็นหลักในการทำงาน ซึ่งกระทบต่อการบริหารกิจการของนายจ้างทำให้เกิดการเปลี่ยนแปลงสภาพการจ้างของลูกจ้างอย่างรุนแรง รวมทั้งการจ้างงานที่มีแนวโน้มจะมีความขัดแย้งระหว่างนายจ้าง ลูกจ้าง ตลอดจนการเปลี่ยนแปลงของเศรษฐกิจไทยภายใต้บริบทใหม่ (New Normal) ที่ไม่อาจหลีกเลี่ยงได้ จากเหตุการณ์ดังกล่าวทำให้เกิดความท้าทายด้านแรงงานในการแก้ไขปัญหาร่วมกัน ซึ่งการประชุมในครั้งนี้จึงถือเป็นโอกาสอันดีที่จะทำให้นายจ้าง ลูกจ้าง และองค์กรแรงงานในสถานประกอบกิจการที่ตั้งอยู่ในนิคมอุตสาหกรรมเวลโกรว์ อำเภอบางปะกง จังหวัดฉะเชิงเทรา ได้แสดงความคิดเห็น เสนอแนะเพื่อร่วมกันหาแนวทางในการแก้ไขปัญหาความขัดแย้งในสถานประกอบกิจการ การลงนามในบันทึกแสดงความมุ่งมั่นนำการบริหารแรงงานสัมพันธ์ที่ดีด้วยระบบทวิภาคีเพื่ออยู่ร่วมกันแบบสมานฉันท์นี้ มีความรับผิดชอบบนพื้นฐานของการทำงานร่วมกันภายใต้กฎหมายซึ่งจะทำให้ทั้งสองฝ่ายสามารถอยู่ร่วมกันอย่างสันติสุข
อธิบดี กสร.กล่าวเพิ่มเติมว่า การประชุมในครั้งนี้จัดขึ้น ณ ห้องประชุมสำนักงานนิคมอุตสาหกรรมเวลโกรว์ ชั้น 2 จังหวัดฉะเชิงเทรา โดยได้รับเกียรติจากสำนักงานสวัสดิการและคุ้มครองแรงงานจังหวัดฉะเชิงเทรา และนายกิตติ เหลืองรุจินัทท์ ผู้อำนวยการนิคมอุตสาหกรรมเวลโกรว์ ในการลงนามบันทึกแสดงความมุ่งมั่นนำการบริหารแรงงานสัมพันธ์ที่ดีด้วยระบบทวิภาคีเพื่ออยู่ร่วมกันแบบสมานฉันท์ ผู้เข้าร่วม ประกอบด้วยนายจ้าง ลูกจ้าง จากสถานประกอบกิจการที่ตั้งอยู่ในนิคมอุตสาหกรรมเวลโกรว์ จำนวน 40 คนจากสถานประกอบกิจการ 20 แห่ง และผู้เข้าประชุมผ่าน Video Conference โดยมุ่งหวังให้นิคมอุตสาหกรรมเวลโกรว์เป็นนิคมอุตสาหกรรมต้นแบบแรงงานสัมพันธ์สมานฉันท์แห่งแรกของประเทศไทย
วันจันทร์ที่ 29 พฤศจิกายน 2564
ทริป รถไฟ ม่วนแต้​ ๆ แอ่ว “แม่เมาะ” By SRT x EGAT เส้นทาง กรุงเทพ​ - ลำปาง สุดปัง!!! จองเต็มเร็วภายใน 1 ชั่วโมง การรถไฟแห่งประเทศไทย ลั่นเตรียม จัดทริปท่องเที่ยวทางรถไฟต่อเนื่อง
ทริป รถไฟ ม่วนแต้​ ๆ แอ่ว “แม่เมาะ” By SRT x EGAT เส้นทาง กรุงเทพ​ - ลำปาง สุดปัง!!! จองเต็มเร็วภายใน 1 ชั่วโมง การรถไฟแห่งประเทศไทย​ (รฟท.)​ ลั่นเตรียม จัดทริปท่องเที่ยวทางรถไฟต่อเนื่องทุกเดือน ช่วยส่งเสริมการท่องเที่ยวภายในประเทศ
ทริป รถไฟ ม่วนแต้​ ๆ แอ่ว “แม่เมาะ” By SRT x EGAT เส้นทาง กรุงเทพ​ - ลำปาง สุดปัง!!! จองเต็มเร็วภายใน 1 ชั่วโมง การรถไฟแห่งประเทศไทย​ (รฟท.)​ ลั่นเตรียม จัดทริปท่องเที่ยวทางรถไฟต่อเนื่องทุกเดือน ช่วยส่งเสริมการท่องเที่ยวภายในประเทศ นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย​ เปิดเผยว่า ตามที่ การรถไฟแห่งประเทศไทย (รฟท.)​ กระทรวงคมนาคม ได้ร่วมมือกับการไฟฟ้าฝ่ายผลิตแห่งประเทศไทย (กฟผ.) จัดโครงการส่งเสริมการท่องเที่ยวภายในประเทศ นั่งรถไฟ ม่วนแต้​ ๆ แอ่ว “แม่เมาะ” By SRT x EGAT กรุงเทพ​ - ลำปาง แบบ 3 วัน 2 คืน ในราคาโปรโมชั่น 1,999 บาท และได้มีการเปิดจองเป็นวันแรกเมื่อวันที่ 28 พฤศจิกายน 2564 ซึ่งปรากฏว่าได้รับความสนใจจากพี่น้องประชาชนจำนวนมาก เข้าจองเต็มทุกที่นั่งอย่างรวดเร็วภายใน 1 ชั่วโมง “รฟท. และ กฟผ. จึงขอแจ้งปิดการจองตั๋ว และขอขอบคุณทุกคนที่ให้ความสนใจเดินทางท่องเที่ยวในทริปนี้ ส่วนประชาชนที่พลาดหวังไป ไม่ต้องเสียใจ ขอให้คอยติดตามทริปการท่องเที่ยวดี​ ๆ​ ทางรถไฟ ได้ที่เฟซบุ๊คเพจทีมพีอาร์การรถไฟแห่งประเทศไทย ซึ่งจะคอยประชาสัมพันธ์ทริปการท่องเที่ยวของ​ รฟท.​ อย่างต่อเนื่องเป็นประจำทุกเดือน เพื่อช่วยส่งเสริมการท่องเที่ยว และรองรับการเปิดประเทศตามนโยบายของรัฐบาล และกระทรวงคมนาคม” สำหรับโครงการ นั่งรถไฟ ม่วนแต้​ ๆ แอ่ว "แม่เมาะ" By SRT x EGAT จัดทำขึ้นตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย และนายบุญญนิตย์ วงศ์รักมิตร ผู้ว่าการการไฟฟ้าฝ่ายผลิตแห่งประเทศไทย (กฟผ.) ที่ต้องการร่วมมือกันส่งเสริมการท่องเที่ยวภายในประเทศ และสนับสนุนให้คนไทยเดินทางท่องเที่ยวโดยรถไฟเพิ่มขึ้น เพื่อเป็นการช่วยกระตุ้นเศรษฐกิจกระจายรายได้สู่ท้องถิ่น ตลอดจนลดการใช้รถส่วนบุคคลและหันมาเดินทางด้วยระบบขนส่งสาธารณะมากขึ้น
ท้ายนี้ รฟท. ขอฝากถึงนักท่องเที่ยวที่ร่วมเดินทางทริปการท่องเที่ยว จะต้องได้รับการฉีดวัคซีน ครบ 2 เข็ม ซึ่งสามารถแสดงหลักฐานผ่าน Digital Health Pass บนหมอพร้อม Application หรือแสดงผลตรวจ ATK ไม่เกิน 72 ชั่วโมง ต่อเจ้าหน้าที่ ณ จุดคัดกรองในวันเดินทาง
วันพุธที่ 1 ธันวาคม 2564
'รมว.เฮ้ง' ร่วมคณะ 'ลุงตู่' 'ลุงป้อม' เปิดเมือง 'อุดรธานีพลัสโมเดล' เยี่ยมกลุ่มวิสาหกิจชุมชนต่อยอดอาชีพ สร้างรายได้ รับนักท่องเที่ยว
'รมว.เฮ้ง' ร่วมคณะ 'ลุงตู่' 'ลุงป้อม' เปิดเมือง 'อุดรธานีพลัสโมเดล' เยี่ยมกลุ่มวิสาหกิจชุมชนต่อยอดอาชีพ สร้างรายได้ รับนักท่องเที่ยว
เมื่อวันที่1ธันวาคม2564นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและพล.อ.ประวิตรวงษ์สุวรรณรองนายกรัฐมนตรีลงพื้นที่ร่วมประชุมหารือร่วมกับหน่วยงานภาครัฐและเอกชนของจังหวัดอุดรธานีณศูนย์ประชุมมลฑาทิพย์ฮอลล์อ.เมืองอุดรธานีจ.อุดรธานีโดยมีนายสยามศิริมงคลผู้ว่าราชการจังหวัดอุดรธานีกล่าวต้อนรับนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)พร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยโดยนายสุชาติกล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีนโยบายเปิดประเทศเพื่อต้อนรับนักท่องเที่ยวชาวต่างชาติซึ่งจังหวัดอุดรธานีเป็นเมืองท่องเที่ยวที่มีวิสัยทัศน์เป็นเมืองน่าอยู่ศูนย์กลางการค้าการลงทุนในอนุภูมิภาคลุ่มน้ำโขง(GMS)ในส่วนของกระทรวงแรงงานโดยสถาบันพัฒนาฝีมือแรงงาน18อุดรธานีได้เข้าไปส่งเสริมผ่านโครงการสาธิตการฝึกอาชีพเพื่อประชาสัมพันธ์ภารกิจองค์กรและสำนักงานแรงงานจังหวัดอุดรธานีได้เข้าไปดำเนินโครงการจ้างงานเร่งด่วนและพัฒนาทักษะฝีมือเพื่อบรรเทาความเดือดร้อนด้านอาชีพแก่กลุ่มแรงงานนอกระบบแรงงานผู้สูงอายุแรงงานคนพิการและแรงงานกลุ่มเปราะบางเพื่อให้มีอาชีพมีรายได้ที่มั่นคง
ก่อนการประชุมมีแกนนำอาสาสมัครแรงงานระดับตำบลจังหวัดอุดรธานีร่วมให้การต้อนรับจากนั้นรัฐมนตรีว่าการกระทรวงแรงงานได้นำนายกรัฐมนตรีเข้าเยี่ยมชมบูธกิจกรรมของกระทรวงแรงงานที่ได้นำผลิตภัณฑ์จากกลุ่มที่ประสบความสำเร็จจากการส่งเสริมการฝึกอาชีพจากหน่วยงานของกระทรวงแรงงานจังหวัดอุดรธานีได้แก่กลุ่มอาชีพการจักสานไม้ไผ่บ้านยามการใหญ่กลุ่มย้อมผ้าและแปรรูปผลิตภัณฑ์จากผ้าบ้านดอนกลางโครงการสาธิตการฝึกอาชีพเพื่อประชาสัมพันธ์ภารกิจองค์กรสาขาแปรรูปสมุนไพรด้วยเทคโนโลยีและสาขาการชงกาแฟเพื่อธุรกิจเป็นต้น
น้ำฝนเสียงอ่อนประธานกลุ่มทอผ้ามัดหมี่ย้อมครามบ้านดอนกลางต.พังงูอ.หนองหาญจ.อุดรธานีกล่าวว่ากลุ่มทอผ้ามัดหมี่ย้อมครามบ้านดอนกลางเกิดจากภูมิปัญญาของบรรพบุรุษที่สืบทอดกันมาจากนั้นได้รับการสนับสนุนจากกระทรวงแรงงานให้ความรู้ในเรื่องการแปรรูปผลิตภัณฑ์รวมทั้งการส่งเสริมการทอผ้าอดีตทำแค่ผ้าชิ้นผ้าคลุมไหล่แต่ปัจจุบันได้ต่อยอดมาเป็นผ้าไทยที่มีลวดลายใหม่ๆซึ่งเป็นที่ต้องการของตลาดส่วนช่องทางการจัดจำหน่ายมีทั้งหน้าร้านร่วมออกร้านในสถานที่ราชการและเพจออนไลน์ของกลุ่มโดยสถาบันพัฒนาฝีมือแรงงาน18อุดรธานีช่วยมาสอนการทำตลาดออนไลน์ให้กลุ่มมีช่องทางทำให้ชาวบ้านมีอาชีพมีรายได้คนละประมาณเดือนละ6,000บาทต่อคน
สำหรับสถานการณ์ด้านแรงงานจังหวัดอุดรธานีมีผู้อยู่ในกำลังแรงงาน620,608คนผู้มีงานทำ603,823คนผู้ว่างงาน8,962คนมีสถานประกอบการในระบบประกันสังคม4,232แห่งผู้ประกันตน160,712รายแรงงานต่างด้าว2,622คนอาสาสมัครแรงงาน156คนจ่ายสิทธิประโยชน์กรณีว่างงานเนื่องจากเหตุสุดวิสัยแก่สถานประกอบการ415แห่งผู้ประกันตน2172คนเป็นเงิน11,282,067บาทโครงการส่งเสริมและรักษาระดับการจ้างงานในธุรกิจSMEsรอบที่1มีสถานประกอบการลงทะเบียน2,208แห่งลูกจ้าง24,806คน
+++++++++++++++++++
กองเผยแพร่และประชาสัมพันธ์
1ธันวาคม2564
วันศุกร์ที่ 5 สิงหาคม 2565
ครม. อนุมัติ 1.45 หมื่นล้าน จ่ายค่าตอบแทน - ค่าเสี่ยงภัยโควิดให้บุคลากรการแพทย์และสาธารณสุข
.....
ที่ประชุม ครม. (2 ส.ค. 65) เห็นชอบในหลักการ 6 โครงการด้านการจ่ายค่าตอบแทนให้บุคลากรทางการแพทย์และสาธารณสุข ตามภารกิจที่เพิ่มขึ้นจากสถานการณ์โรคโควิด-19 กรอบวงเงินรวม 14,510.3059 ล้านบาท พร้อมมอบหมายให้กระทรวงสาธารณสุขปรับกรอบวงเงินโครงการฯ ให้เป็นค่าใช้จ่ายที่เกิดขึ้นจริงจนถึงเดือน มิ.ย. 65 (ตามหลักเกณฑ์และระเบียบที่เกี่ยวข้อง) รวมถึงปรับแผนการดำเนินงาน - การเบิกจ่ายให้สอดคล้องกับการปฏิบัติงาน ดังนี้
1.โครงการแก้ไขปัญหาโรคติดต่ออุบัติใหม่กรณีโรคโควิด-19 ของกองสาธารณสุขฉุกเฉิน
2.โครงการค่าตอบแทนบุคลากรนอกเหนือภารกิจปกติ ของสำนักงานปลัดกระทรวงสาธารณสุข
3.โครงการค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคโควิด-19 ของกรมการแพทย์
4.โครงการจ่ายค่าตอบแทนการเสี่ยงภัยในการปฏิบัติงานบริการรองรับผู้ป่วยโควิด-19 ของกรมวิทยาศาสตร์การแพทย์
5.โครงการจ่ายค่าตอบแทนการเสี่ยงภัยในการปฏิบัติงานบริการรองรับผู้ป่วยโควิด-19 ของกรมสุขภาพจิต
6.โครงการสนับสนุนการจัดบริหารทางการแพทย์และสาธารณสุข รองรับการแพร่ระบาดของโรคโควิด-19 ของกรมอนามัย
#ไทยคู่ฟ้า#ร่วมต้านโควิด19
-------------------
วันศุกร์ที่ 5 พฤศจิกายน 2564
ปลัดวธ.เป็นประธานประชุมหารือการจัดงาน “ลอยกระทงวิถีใหม่ สืบสานประเพณีไทย ๑ ครอบครัว ๑ กระทง รักษาระยะห่าง สวมหน้ากากอนามัย ปลอดโรค ปลอดภัย”
ปลัดวธ.เป็นประธานประชุมหารือการจัดงาน “ลอยกระทงวิถีใหม่ สืบสานประเพณีไทย ๑ ครอบครัว ๑ กระทง รักษาระยะห่าง สวมหน้ากากอนามัย ปลอดโรค ปลอดภัย”
วันที่ ๕ พฤศจิกายน ๒๕๖๔ เวลา ๑๓.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานประชุมหารือการจัดงาน “ลอยกระทงวิถีใหม่ สืบสานประเพณีไทย ๑ ครอบครัว ๑ กระทง รักษาระยะห่าง สวมหน้ากากอนามัย ปลอดโรค ปลอดภัย” โดยมีนางโชติกา อัครกิจโสภากุล ผู้ช่วยปลัดกระทรวงวัฒนธรรม ผศ.พหลยุทธ กนิษฐบุตร รองอธิการบดีสถาบันบัณฑิตพัฒนศิลป์ ผู้แทนกรมส่งเสริมวัฒนธรรม ผู้บริหาร ข้าราชการ เจ้าหน้าที่ และหน่วยงานที่เกี่ยวข้อง เข้าร่วม ณ ห้องแถลงข่าว ชั้น ๑ อาคารวัฒนธรรมวิศิษฏ์ กระทรวงวัฒนธรรม
วันจันทร์ที่ 7 มีนาคม 2565
โฆษกรัฐบาล เผย “นายกฯ” สั่งการผู้ว่า กทม. เร่งแก้ไขการเปิดระบบรับผู้ป่วยนอก “เจอ แจก จบ” ใน รพ.-ศูนย์บริการสาธารณสุข สังกัด กทม. ให้รองรับผู้ป่วยอย่างเต็มขีดความสามารถ
โฆษกรัฐบาล เผย “นายกฯ” สั่งการผู้ว่า กทม. เร่งแก้ไขการเปิดระบบรับผู้ป่วยนอก “เจอ แจก จบ” ใน รพ.-ศูนย์บริการสาธารณสุข สังกัด กทม. ให้รองรับผู้ป่วยอย่างเต็มขีดความสามารถ
วันนี้ (7 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามแนวทางการดูแลผู้ติดเชื้อโควิด-19 ตามที่กระทรวงสาธารณสุขได้ปรับแนวทางการดูแลผู้ติดเชื้อโควิด-19 รูปแบบใหม่คือ ให้การรักษาแบบผู้ป่วยนอก “เจอ แจก จบ” ดูแลผู้ป่วยสีเขียว ผู้ติดเชื้อแบบไม่มีอาการ หรือมีอาการเล็กน้อย ที่ไม่มีปัจจัยเสี่ยง ซึ่งเริ่มดำเนินการตั้งแต่ 1 มี.ค.65 ที่ผ่านมา จนถึงขณะนี้พบว่า มีผู้ป่วยในพื้นที่กรุงเทพมหานครที่ยังไม่สามารถเข้ารับการรักษาแบบผู้ป่วยนอก “เจอ แจก จบ” ได้ โดยนายกรัฐมนตรีได้สั่งการให้ผู้ว่าราชการกรุงเทพมหานคร เร่งแก้ไขการเปิดระบบรับผู้ป่วยในส่วนของโรงพยาบาลสังกัด กทม. และศูนย์บริการสาธารณสุข 69 แห่ง สังกัด กทม. ให้สามารถรับผู้ป่วยนอกแบบ “เจอ แจก จบ” ได้จำนวนมากขึ้นอย่างเต็มขีดความสามารถ
“รัฐบาลโดยกระทรวงสาธารณสุข ได้ปรับแนวทางการรักษาผู้ติดเชื้อโควิดแบบไม่มีอาการ หรือมีอาการเล็กน้อย และไม่มีภาวะปัจจัยเสี่ยง สามารถรักษาแบบ OPD และแยกกักตัวเองที่บ้านได้ โดยระบบการดูแลรักษาจะมีการติดตามประเมินอาการ 48 ชั่วโมงหากอาการดีขึ้นทุกอย่าง ก็จะให้ผู้ป่วยแยกกักตัวที่บ้านต่อจนครบกำหนดระยะเวลากักตัว แต่หากมีอาการเปลี่ยนแปลงสามารถติดต่อกลับได้ทุกเวลา ขอให้ประชาชนมั่นใจในระบบรักษา ‘เจอ แจก จบ’ เป็นการดูแลผู้ป่วยสีเขียวที่มีประสิทธิภาพ” โฆษกประจำสำนักนายกรัฐมนตรีกล่าว
นายธนกร กล่าวว่า ทั้งนี้ การรักษาแบบผู้ป่วยนอก “เจอ แจก จบ” ผู้ติดเชื้อโควิดสามารถไปโรงพยาบาลตามสิทธิรักษาหรือใกล้บ้าน ซึ่งกระทรวงสาธารณสุขได้สั่งการให้โรงพยาบาลในสังกัด 14 จังหวัดรอบ กทม. ได้แก่ นนทบุรี ปทุมธานี พระนครศรีอยุธยา สระบุรี นครนายก สิงห์บุรี อ่างทอง นครปฐม สมุทรสงคราม สมุทรสาคร สุพรรณบุรี สมุทรปราการ ชลบุรี ฉะเชิงเทรา และโรงพยาบาลสังกัดกรมสุขภาพจิตและสังกัดกรมควบคุมโรค เพิ่มศักยภาพให้การดูแลแบบผู้ป่วยนอก “เจอ แจก จบ” ให้เพิ่มขึ้น เริ่มตั้งแต่วันที่ 4 มีนาคม 2565 เป็นต้นไป รองรับบริการได้ประมาณ 18,650 รายต่อวัน โดยแนะนำให้ โทรนัดหมายก่อน เพื่อเข้าระบบการรักษาแบบผู้ป่วยนอก เจอ แจก จบ ได้ และกลับมากักตัวที่บ้านอีก 7-10 วัน ตามที่แพทย์แนะนำ โดยแต่ละกองทุนสุขภาพ ไม่ว่าจะเป็น สปสช. สำนักงานประกันสังคม และกรมบัญชีกลาง จะตามจ่ายให้กับผู้ป่วยตามสิทธิการรักษาที่มี
............................
วันพฤหัสบดีที่ 14 กรกฎาคม 2565
รมต.อนุชา เผยพุทธศาสนิกชนร่วมทำบุญอาสาฬหบูชา-เข้าพรรษาคึกคัก โดยในภาพรวมหลายวัดยกการ์ดสูง เข้มมาตรการเฝ้าระวังโควิด
รมต.อนุชา เผยพุทธศาสนิกชนร่วมทำบุญอาสาฬหบูชา-เข้าพรรษาคึกคัก โดยในภาพรวมหลายวัดยกการ์ดสูง เข้มมาตรการเฝ้าระวังโควิด
วันที่ 14 กรกฎาคม 2565นายอนุชา นาคาศัย รัฐมนตรีประจำสำนักนายกรัฐมนตรี ในฐานะที่กำกับดูแลสำนักงานพระพุทธศาสนาแห่งชาติ เปิดเผยว่า ในช่วงวันหยุดทางศาสนา คือ วันที่ 13 กรกฎาคม 2565 ซึ่งตรงกับวันอาสาฬหบูชา และวันที่ 14 กรกฎาคม 2565 ซึ่งตรงกับวันเข้าพรรษา ตนได้รับรายงานว่ามีพุทธศาสนิกชนเดินทางไปร่วมทำบุญที่วัดทั่วประเทศอย่างคึกคัก ซึ่งภายหลังจากที่รัฐบาลได้ผ่อนปรนมาตรการให้ศาสนสถานสามารถเปิดให้ประชาชนเข้าพื้นที่ได้ พบว่า มีประชาชนทยอยเดินทางไปยังวัดต่างๆ ทั่วประเทศอย่างต่อเนื่อง ขณะที่ตนได้สั่งการให้สำนักงานพระพุทธศาสนาจังหวัดทุกจังหวัด ขอความร่วมมือวัดต่างๆ ยังคงมาตรการป้องกันการแพร่ระบาดโควิด-19 อย่างเข้มข้น โดยเฉพาะในช่วงที่เป็นวันหยุดยาว ซึ่งประชาชนมีการเดินทางไปยังที่ต่างๆ เป็นจำนวนมาก จึงอาจมีความเสี่ยงต่อการเกิดการแพร่ระบาดโควิด-19 ได้
“ในโอกาสวันสำคัญทางพระพุทธศาสนาปีนี้ ผมขอเชิญชวนพุทธศาสนิกชนร่วมกันรักษาศีล ลด ละ เลิก อบายมุขทั้งปวง ปฏิบัติคุณงามความดี ปฏิบัติตนตามพุทธวิถี เจริญจิตตภาวนา และยึดมั่นในหลักธรรมคำสอนเพื่อถวายเป็นพุทธบูชา และเพื่อความเป็นสิริมงคลแก่ตนเองและครอบครัว สำหรับท่านที่เดินทางไปร่วมทำบุญที่วัด ขอความร่วมมือให้ปฏิบัติตามประกาศของกระทรวงสาธารณสุขอย่างเคร่งครัด โดยสวมหน้ากากอนามัยตลอดเวลา และใช้แอลกอฮอร์ทำความสะอาดทุกครั้งหลังเสร็จสิ้นกิจกรรมต่างๆ” รัฐมนตรีประจำสำนักนายกรัฐมนตรี กล่าว
วันอังคารที่ 11 มกราคม 2565
ศบค.ปรับพื้นที่สถานการณ์ พื้นที่สีส้มยังไม่อนุญาตดื่มแอลกอฮอล์ในร้าน
วันเสาร์ที่ 8 มกราคม 2564
ต่อจากนี้ไป ขอเชิญรับฟังไทยคู่ฟ้า ค่ะ
ศบค.(7ม.ค.65) ปรับระดับพื้นที่สถานการณ์ทั่วราชอาณาจักรโดยเพิ่มพื้นที่ควบคุม สีส้ม จาก 39 จังหวัดเป็น 69 จังหวัด ส่วนพื้นที่นำร่องการท่องเที่ยว สีฟ้า มี 8 จังหวัด และนำร่องท่องเที่ยวในบางพื้นที่ 18 จังหวัดคงเดิม มีผลตั้งแต่วันที่ 9 ม.ค.65 เป็นต้นไป พร้อมทั้งขยายมาตรการ Work From Home ถึง 31 ม.ค.65 สำหรับสถานบันเทิง ผับ บาร์ คาราโอเกะ ให้เปิดในรูปแบบร้านอาหาร โดยต้องได้รับอนุญาตจากคณะกรรมการโรคติดต่อจังหวัดก่อนวันที่ 15 ม.ค.65 โดยพื้นที่นำร่องการท่องเที่ยว สีฟ้า บริโภคสุราในร้านอาหารได้ไม่เกินเวลา 21.00 น. และต้องเป็นร้านที่ผ่าน SHA+ หรือ Thai Stop COVID 2 Plus เท่านั้น ส่วนพื้นที่ควบคุม สีส้ม ยังไม่อนุญาตให้ดื่มแอลกอฮอล์ในร้าน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 25 กรกฎาคม 2565
เผยยอดส่งออกสินค้าเกษตร อาหาร และเครื่องดื่ม ในช่วง 5 เดือนแรกของปี (ม.ค. - พ.ค. 65) ซึ่งมีมูลค่ากว่า 4.67 แสนล้านบาท เพิ่มขึ้นถึง 20.16%
.....
กระทรวงเกษตรและสหกรณ์ เผยยอดส่งออกสินค้าเกษตร อาหาร และเครื่องดื่ม ในช่วง 5 เดือนแรกของปี (ม.ค. - พ.ค. 65) ซึ่งมีมูลค่ากว่า 4.67 แสนล้านบาท เพิ่มขึ้นถึง 20.16% แม้ทั่วโลกจะได้รับผลกระทบจากต้นทุนการผลิตสินค้าที่เพิ่มสูงขึ้น รวมถึงมาตรการป้องกันการปนเปื้อนจากสถานการณ์โควิด-19 โดยสาเหตุสำคัญมาจากการทำงานร่วมกันตามนโยบายรัฐบาล "ตลาดนำการผลิต โมเดลเกษตร - พาณิชย์ทันสมัย" ที่เริ่มดำเนินการมาตั้งแต่ปี 2562 ถึงปัจจุบัน
#ไทยคู่ฟ้า#ร่วมต้านโควิด19
-------------------
วันอังคารที่ 12 กรกฎาคม 2565
​ครม. อนุมัติวงเงิน 1,188 ล้านบาท ชดใช้ราคาสุกรที่ยังตกค้าง เยียวยาเกษตรกร รวมทั้งจัดซื้อวัคซีนลัมปี สกิน จำนวน 6.3 ล้านโดส
​ครม. อนุมัติวงเงิน 1,188 ล้านบาท ชดใช้ราคาสุกรที่ยังตกค้าง เยียวยาเกษตรกร รวมทั้งจัดซื้อวัคซีนลัมปี สกิน จำนวน 6.3 ล้านโดส
วันที่ 12 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะรัฐมนตรี อนุมัติงบกลางกรณีโรคอหิวาต์แอฟริกาในสุกรและโรคระบาดร้ายแรงในสุกรหรือหมูป่า วงเงิน 753.05 ล้านบาท สำหรับค่าชดใช้ราคาสุกร และค่าชดใช้ราคาสิ่งของที่ถูกทำลาย และจัดซื้อวัคซีนโรคลัมปีสกิน จำนวน 6.3 ล้านโดส และค่าจัดซื้อวัสดุวิทยาศาสตร์เพื่อการแพทย์ในการฉีดวัคซีน จำนวน 231.95 ล้านบาท และเยียวยาเกษตรกรกรณีโค-กระบือป่วยตายด้วยโรคลัมปีสกิน ตั้งแต่ มี.ค. 64 - 30 เม.ย. 65 จำนวน 203.10 ล้านบาท
ครม. อนุมัติ กรณีโรคอหิวาต์แอฟริกาในสุกร สำหรับค่าชดใช้ราคาสุกรและค่าชดใช้ราคาสิ่งของที่ถูกทำลาย วงเงิน 753.05 ล้านบาท ประกอบด้วย
- ค่าชดใช้ราคาสุกรที่ถูกทำลายที่ยังคงค้างชำระ ที่ได้ดำเนินการตั้งแต่ 16 ต.ค. 64 - 31 มี.ค. 65 ในพื้นที่ 45 จังหวัด เพิ่มเติมที่ตกค้าง 165 ราย รวมเกษตรกร 2,655 ราย เป็นเงิน 231.34 ล้านบาท
-จำนวนสุกรที่ตกค้าง 5,009 ตัว รวม 65,076 ตัว คิดเป็นเงิน 18.61 ล้านบาท
-ค่าชดใช้ราคาสุกรที่ถูกทำลายตามแผนลดความเสี่ยงต่อโรคอหิวาต์แอฟริกาในสุกรและโรคระบาดร้ายแรงในสุกรหรือหมูป่า ในปี งบประมาณ 65 ร้อยละ 3 ของฟาร์ม ของจำนวนเกษตรกรผู้เลี้ยงสุกรรายย่อย-รายเล็ก ซึ่งมีประมาณ 100,000 ราย คิดเป็น จำนวนเกษตรกร 3,000 ราย จำนวน สุกร 60,000 ตัว จำนวนเงิน 402.30 ล้านบาท
-ค่าชดใช้ราคาสิ่งของที่ถูกทำลาย (อาหารสัตว์) จำนวงเงิน 100.80 ล้านบาท
2. กรณีโรคลัมปี สกิน ในโคและกระบือ วงเงินรวม 435.05 จำนวน 2 รายการ ประกอบด้วย
-จัดซื้อวัคซีนโรคลัมปี สกิน จำนวน 6.3 ล้านโดส และค่าวัสดุวิทยาศาสตร์เพื่อการแพทย์ในการฉีดวัคซีน จำนวนเงิน 231.95 ล้านบาท
-ค่าใช้จ่ายเพื่อช่วยเหลือเกษตรกรกรณีโค-กระบือ ป่วยตายด้วยโรคลัมปีสกิน ตั้งแต่เดือน มี.ค.64 - 30 เม.ย.65 สำหรับเกษตรกรจำนวน 9,789 ราย จำนวนโค กระบือรวม 11,422 ตัว จำนวนเงิน 203.10 ล้านบาท
ปัจจุบัน กรมปศุสัตว์ได้มีการช่วยเหลือเยียวยาให้แก่เกษตรกรที่ได้รับผลกระทบจากกรณีมีโค-กระบือป่วยตายจากโรคลัมปีสกินแล้วตามระเบียบกระทรวงการคลัง เกษตรกรได้รับความช่วยเหลือเยียวยาแล้วจำนวน 52,170 รายวงเงิน 1,212.72 ล้านบาท ที่ผ่านมา ครม. เห็นชอบเตรียมความพร้อมรับมือโรคอหิวาต์แอฟริกาในสุกร โดยแบ่งออกเป็น 3 ระยะ ทั้งระยะก่อนเผชิญเหตุระยะเผชิญเหตุ และหลังเผชิญเหตุ ประกอบด้วย 8 มาตรการ เช่น การเพิ่มประสิทธิภาพการป้องกันโรคของฟาร์ม การเฝ้าระวังโรค การพัฒนาการตรวจวินิจฉัย การจัดการฟื้นฟูเกษตรกร เป็นต้น
วันศุกร์ที่ 31 ธันวาคม 2564
เกินเป้า! การค้าชายแดน 10 เดือนแรกปี 64 มูลค่ากว่า 8.6 แสนล้านบาท รัฐบาลพร้อมผลักดันต่อเนื่อง ฟื้นฟูเศรษฐกิจชายแดน
.....
นางสาวรัชดา ธนาดิเรก รองโฆษกประจำสำนักนายกรัฐมนตรี เผยว่า กระทรวงพาณิชย์และหน่วยงานที่เกี่ยวข้อง สามารถผลักดันการค้าชายแดนและการค้าผ่านแดนได้เกินกว่าเป้าที่ตั้งไว้
.
นับตั้งแต่เดือนม.ค. - ต.ค. 2564 (10 เดือน) พบว่า มีมูลค่ากว่า 8.6 แสนล้านบาท ซึ่งสูงกว่าเป้าที่ตั้งไว้ คือโตขึ้นไม่น้อยกว่า 6% หรือประมาณ 7.8 แสนล้านบาท
.
ปัจจัยสำคัญที่ส่งผลให้เศรษฐกิจการค้าชายแดนโตขึ้น มาจาก 3 แนวทางที่รัฐบาลได้วางไว้ ประกอบด้วย
.
1.ส่งเสริมการอำนวยความสะดวกทางการค้าในประเทศ และการเชื่อมโยงกับ ASEAN Single Window (ASW), การก่อสร้างถนนเชื่อมโยงด่านสะเดาแห่งใหม่กับด่านบูกิตกายูฮิตัมของมาเลเซีย และการพัฒนาสถานีขนส่งสินค้าจังหวัดชายแดนทั้ง 9 แห่ง
.
2.เร่งรัดการเปิดใช้พื้นที่ควบคุมร่วมกัน (Common Control Area: CCA) ระหว่างไทย - ลาว, การเจรจาจัดทำร่างความตกลงว่าด้วยกรรมสิทธิ์ การใช้ การบริหาร การบำรุงรักษาสะพานมิตรภาพไทย - กัมพูชา และร่างบันทึกความเข้าใจว่าด้วยการขนส่งผู้โดยสารทางถนนข้ามพรมแดนไทย - มาเลเซีย
.
3.พัฒนาการเชื่อมโยงการค้าผ่านแดนไปประเทศที่สาม ที่มีทั้งเชื่อมโยงเส้นทางการค้าไปจีนและอินเดีย ล่าสุด ได้แก้ไขปัญหาการจราจรติดขัดและการขนส่งผลไม้ไปจีน ณ ด่านโหย่วอี้กวน จนสำเร็จ รวมทั้งการประชุมเจรจาเห็นชอบร่างความตกลงยานยนต์ระหว่างอินเดีย เมียนมา และไทยร่วมกัน
.
ทั้งนี้ หากการแพร่ระบาดของโรคโควิด-19 อยู่ในระดับไม่น่ากังวล คาดว่าระยะต่อไป ศบค. จะสามารถพิจารณาเปิดด่านการค้าเพิ่มเติมได้
.
อ่านเพิ่มเติม คลิกhttps://www.thaigov.go.th/news/contents/details/50002
#ไทยคู่ฟ้า#ร่วมต้านโควิด19
-------------------
วันศุกร์ที่ 1 กรกฎาคม 2565
ยกเว้นภาษีมูลค่าเพิ่มธุรกิจ Data Center หนุนไทยเป็น Digital Hub ของภูมิภาค
วันพฤหัสบดีที่ 30 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าส่งเสริมการลงทุนด้านดิจิทัล โดยอนุมัติหลักการ ร่าง พ.ร.ฎ.ออกตามความในประมวลรัษฎากรว่าด้วยการยกเว้นภาษีมูลค่าเพิ่ม ร้อยละ 7 แก่ผู้ประกอบกิจการศูนย์ข้อมูล หรือ Data Center ที่ให้บริการพื้นที่เก็บข้อมูลอิเล็กทรอนิกส์ผ่านเครือข่ายอินเทอร์เน็ต บริการเช่าพื้นที่ เซิร์ฟเวอร์ และอุปกรณ์ที่เกี่ยวข้องเพื่อใช้ในการจัดเก็บ ประมวลผล และเชื่อมต่อข้อมูลทางอิเล็กทรอนิกส์ผ่านทางเครือข่ายอินเทอร์เน็ต คาดว่าจะส่งผลให้มีการลงทุนในกิจการ Data Center ในประเทศไทยได้เพิ่มมากขึ้น ตลอดจนดึงดูดการลงทุนศูนย์ข้อมูลขนาดใหญ่ และกิจการที่เกี่ยวเนื่อง เช่น Cloud Computing ซึ่งเป็นการส่งเสริมให้ประเทศไทยก้าวสู่ยุคเทคโนโลยีเศรษฐกิจดิจิทัลและการเป็นศูนย์กลางดิจิทัลของภูมิภาคได้รวดเร็วยิ่งขึ้น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 21 มกราคม 2565
กระทรวงแรงงานเชิญผู้แทนฝ่ายนายจ้าง ลูกจ้าง ผู้มีสิทธิลงคะแนนฯ ไปใช้สิทธิเลือกตั้งคณะกรรมการไตรภาคี 23 มกราคม นี้
กระทรวงแรงงาน โดยกรมสวัสดิการและคุ้มครองแรงงาน เชิญผู้แทนฝ่ายนายจ้าง และผู้แทนฝ่ายลูกจ้าง ผู้มีสิทธิลงคะแนนฯ ใช้สิทธิเลือกตั้งคณะกรรมการไตรภาคี 2 คณะ ที่กระทรวงแรงงาน ในวันอาทิตย์ที่ 23 มกราคม นี้
นายนิยม สองแก้ว อธิบดีกรมสวัสดิการและคุ้มครองแรงงานกล่าวว่ากรมสวัสดิการและคุ้มครองแรงงาน จัดให้มีการเลือกตั้งผู้แทนฝ่ายนายจ้างและผู้แทนฝ่ายลูกจ้างในคณะกรรมการตามพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ.2554จำนวน 2 คณะได้แก่ คณะกรรมการความปลอดภัย อาชีวอนามัย และสภาพแวดล้อมในการทำงาน และคณะกรรมการบริหารกองทุนความปลอดภัย อาชีวอนามัย และสภาพแวดล้อมในการทำงาน ในวันอาทิตย์ที่ 23 มกราคม 2565 ระหว่างเวลา 09.00 - 15.00 น. ณ บริเวณโถงชั้นล่าง อาคารกระทรวงแรงงาน ถนนมิตรไมตรี เขตดินแดง กรุงเทพมหานคร โดยเลือกตั้งคณะกรรมการความปลอดภัย อาชีวอนามัย และสภาพแวดล้อมในการทำงาน ฝ่ายนายจ้างและฝ่ายลูกจ้าง ฝ่ายละ 8 คน มีผู้สมัครเข้ารับการเลือกตั้ง ฝ่ายนายจ้าง จำนวน 11 คน ฝ่ายลูกจ้าง จำนวน 16 คน และเลือกตั้งคณะกรรมการบริหารกองทุนความปลอดภัย อาชีวอนามัย และสภาพแวดล้อมในการทำงาน ฝ่ายนายจ้างและฝ่ายลูกจ้าง ฝ่ายละ 5 คน มีผู้สมัครเข้ารับการเลือกตั้ง ฝ่ายนายจ้าง จำนวน 9 คน ฝ่ายลูกจ้าง จำนวน 9 คน
ทั้งนี้ มีสมาคมนายจ้าง รัฐวิสาหกิจ และสหภาพแรงงาน เสนอชื่อผู้แทนเป็นผู้ลงคะแนนเลือกตั้งฯ คณะกรรมการความปลอดภัย อาชีวอนามัย และสภาพแวดล้อมในการทำงาน ฝ่ายนายจ้าง จำนวน 111 คน ฝ่ายลูกจ้าง จำนวน 215 คน และคณะกรรมการบริหารกองทุนความปลอดภัย อาชีวอนามัย และสภาพแวดล้อมในการทำงาน ฝ่ายนายจ้าง จำนวน 114 คน ฝ่ายลูกจ้าง จำนวน 212 คน จึงขอเชิญผู้มีสิทธิลงคะแนนฯ ไปใช้สิทธิเลือกตั้งตามวัน เวลา และสถานที่ดังกล่าวโดยพร้อมเพรียงกัน ซึ่งสามารถตรวจสอบรายชื่อผู้สมัครรับเลือกตั้งและผู้มีสิทธิลงคะแนนเลือกตั้งได้ที่ สำนักแรงงานสัมพันธ์ กรมสวัสดิการและคุ้มครองแรงงาน เว็บไซด์ http://relation.labour.go.th หรือ www.labour.go.th0 2660 2164-5
วันพุธที่ 27 ตุลาคม 2564
กบข. จับมือ สพฐ. เปิดตัวโครงการ “ทวีค่าเงินออมฯ” เพื่อมุ่งเสริมภูมิคุ้มกันทางการเงินให้ข้าราชการครู
กบข. ร่วมมือกับ สพฐ. ดำเนินโครงการ ทวีค่าเงินออม ให้กับสมาชิก กบข. ในสังกัด สพฐ. มุ่งสร้างความรู้เกี่ยวกับการบริหารเงิน หวังสร้างภูมิคุ้มกันทางการเงินให้กับสมาชิกข้าราชการครู ให้ใส่ใจการบริหารเงินเพื่อความสุขในวันนี้ และความมั่นคงในวัยเกษียณ
ดร.ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยว่า กบข. ได้ร่วมกับสำนักงานคณะกรรมการการศึกษาขั้นพื้นฐาน (สพฐ.) ดำเนินโครงการ “ทวีค่าเงินออมสำหรับสมาชิก กบข. ในสังกัด สพฐ.” โดยมีวัตถุประสงค์หลักเพื่อเสริมสร้างภูมิคุ้มกันทางการเงินให้กับสมาชิกข้าราชการครู โดยให้ความรู้เกี่ยวกับการออมและการลงทุน ตลอดจนสร้างความเข้าใจเรื่องเงินลงทุนใน กบข. เหตุและสิทธิ์การรับเงิน รวมถึงการวางแผนทวีค่าเงินออม กบข. เพื่อให้มีเงินใช้ยามเกษียณเพียงพอตามเป้าหมายที่ตั้งไว้
ภายใต้โครงการดังกล่าวประกอบด้วยความร่วมมือทั้งหมด 3 ด้าน คือ ด้านที่ 1) ประชาสัมพันธ์เกี่ยวกับบริการของ กบข. ผ่านช่องทางของ สพฐ. ซึ่ง กบข. ได้จัดทำรายการ “กบข. ใกล้ครู” เพื่อรวบรวมสาระความรู้เกี่ยวกับ กบข. และการบริหารการเงินการลงทุน พร้อมเผยแพร่ผ่านช่องทาง OBEC Channel เป็นประจำทุกวันพุธสุดท้ายของเดือน ในช่วงพุธเช้าข่าว สพฐ. เวลา 8.00-9.00 น. ด้านที่ 2) พัฒนาและจัดหลักสูตรอบรมให้ความรู้ด้านการเงิน (Financial Literacy) โดยข้าราชการครูและบุคลากรทางการศึกษาที่เข้าอบรมหลักสูตรของ กบข. สามารถนำจำนวนชั่วโมงที่ได้รับการอบรม ไปรวมนับชั่วโมงวิทยฐานะได้ ซึ่ง กบข. กำลังพัฒนาหลักสูตรในหัวข้อ “บริหารเงินดี ชีวีมีสุข” โดยกำหนดจัดอบรมภายในปี 2565 และด้านที่ 3) การจัดกิจกรรมพิเศษ อาทิ บริการที่ปรึกษาการเงินส่วนบุคคล กิจกรรมพิเศษต่าง ๆ เพื่อสมาชิกข้าราชการครู เป็นต้น
ดร.ศรีกัญญา กล่าวเพิ่มเติมว่า กบข. มุ่งมั่นสร้างเสริมความรู้ด้านการออมและการลงทุนให้กับสมาชิกอย่างต่อเนื่อง สำหรับโครงการความร่วมมือในครั้งนี้ กบข. รู้สึกเป็นเกียรติอย่างยิ่งที่ได้ทำงานร่วมกับ สพฐ. ในการขยายองค์ความรู้ด้านทักษะทางการเงินผ่านช่องทางที่เข้าถึงสมาชิกได้โดยตรง พร้อมมุ่งหวังว่าจะช่วยเสริมสร้างแนวคิดการบริหารเงินออมของข้าราชการครูทั้งในขณะที่รับราชการ และสร้างความมั่นคงในวัยเกษียณได้มากยิ่งขึ้นด้วย อีกทั้งยังสามารถช่วยติดปีกองค์ความรู้ เพื่อถ่ายทอดไปยังเพื่อนข้าราชการต่อไป
วันเสาร์ที่ 4 กันยายน 2564
นักกีฬาพาราลิมปิกไทยยังทำผลงานต่อเนื่อง คว้า 1 เงิน จากแบดมินตัน และ อีก 1 ทอง จากบอคเซีย
นักกีฬาพาราลิมปิกไทยยังทำผลงานต่อเนื่อง คว้า 1 เงิน จากแบดมินตัน และ อีก 1 ทอง จากบอคเซีย
วันนี้ (4 กันยายน 2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เชิญชวนประชาชนไทย ร่วมแสดงความยินดีกับผลงานนักกีฬาพาราลิมปิกไทย และทีมงานที่ได้รับเหรียญรางวัล สร้างชื่อเสียงให้ประเทศ ก่อนที่จะมีพิธีปิด“Tokyo 2020 Paralympics” ในวันพรุ่งนี้ (5 กันยายน 2564) ในโอกาสนี้ นายกรัฐมนตรีแสดงความยินดีกับสุจิรัตน์ ปุกคำ ที่สามารถคว้าเหรียญเงินมาได้สำเร็จ จากกีฬาแบดมินตัน หญิงเดี่ยว คลาส WH1 เป็นเหรียญแรกให้กับทัพนักกีฬาแบดมินตันใน “Tokyo 2020 Paralympics” และยินดีกับทีมนักกีฬาบอคเซีย ที่คว้ามาได้อีก 1 เหรียญทองจาก วรวุฒิ แสงอำภา วิษณุ ฮวดประดิษฐ์ วัชรพล วงษา และสุบิน ทิพย์มะณี ในประเภททีม BC1/2 โดยนับเป็นเหรียญที่ 16 และ 17 ของประเทศไทยในมหกรรมกีฬาครั้งนี้
โฆษกประจำสำนักนายกรัฐมนตรี กล่าวเพิ่มเติมว่า ตลอดระยะเวลาการแข่งขันฯ นักกีฬาพาราลิมปิกทุกคน ได้แสดงให้เห็นถึงความมุ่งมั่น ทุ่มเทเเรงกาย เเรงใจ ในการฝึกซ้อมและการลงแข่งขันอย่างไร้ขีดจำกัด รวมทั้ง มีน้ำใจนักกีฬา เป็นความภาคภูมิใจของตนเอง และครอบครัว และเป็นแบบอย่างให้กับเด็กและเยาวชน ซึ่งจนถึงตอนนี้ ประเทศไทยได้รับแล้วทั้งสิ้น 17 เหรียญ แบ่งเป็น 5 เหรียญทอง 5 เหรียญเงิน และ 7 เหรียญทองแดง
วันจันทร์ที่ 11 เมษายน 2565
รัฐมนตรีว่าการกระทรวงยุติธรรม เผย ผลสำรวจความเห็นประชาชน หนุน จัดตั้งศูนย์ JSOC-ใช้กำไลอีเอ็ม -​เฝ้าระวังกลุ่มนักโทษคดีรุนแรง
รัฐมนตรีว่าการกระทรวงยุติธรรม เผย ผลสำรวจความเห็นประชาชน หนุน จัดตั้งศูนย์ JSOC-ใช้กำไลอีเอ็ม -​เฝ้าระวังกลุ่มนักโทษคดีรุนแรง จี้ กรมคุมประพฤติ เร่งประชาสัมพันธ์-ขับเคลื่อนตามข้อเสนอประชาชน ชี้ ยุติธรรมยุคใหม่ พึ่งพิงได้
วันที่ 11 เมษายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการสำรวจความคิดเห็นของประชาชนในการเฝ้าระวังการกระทำผิดซ้ำในชุมชน เพื่อป้องกันปัญหาอาชญากรรม และยาเสพติด ว่า กรมคุมประพฤติ ได้รายงานการสำรวจความคิดเห็นของประชาชน จากกลุ่มเป้าหมาย 4,027 ราย ประกอบด้วย เจ้าหน้าที่เกี่ยวข้อง 449 ราย นักวิชาการ 80 ราย อาสาสมัครในพื้นที่ 448 ราย สื่อมวลชน 41 ราย ประชาชนทั่วไป 3,009 ราย เพื่อเป็นข้อมูลช่วยพัฒนาระบบ การเฝ้าระวังการกระทำผิดซ้ำ
นายสมศักดิ์ กล่าวต่อว่า จากผลการสำรวจ พบว่า ประชาชน เห็นด้วยในการจัดตั้งศูนย์ JSOC ถึง 70.92％ และสนับสนุนให้ใช้เครื่องมือ EM ในการคุมประพฤติ 65.04％ พร้อมเห็นว่า การคุมประพฤติควรเข้มข้นกับกลุ่มนักโทษคดีรุนแรง 67.17％ นอกจากนี้ เสนอให้มีการบูรณาการร่วมกันเฝ้าระวังกลุ่มนักโทษคดีรุนแรง 64.52％
"ประชาชน ยังได้มีข้อเสนอแนะ ให้กระทรวงยุติธรรม เร่งผลักดันกฎหมาย เพื่อให้เกิดการบังคับใช้ พร้อมศึกษา วิจัย และนำเทคโนโลยีมาช่วยเฝ้าระวังติดตามกลุ่มนักโทษคดีรุนแรง เช่น กำไล EM กล้อง CCTV และส่งเสริมการสร้างการรับรู้และความเข้าใจในชุมชน นอกจากนี้ ยังอยากให้ ภาคประชาชน หรือ ภาคเอกชนเข้ามามีส่วนร่วมในการให้โอกาสผู้พ้นโทษ เพื่อลดการกระทำผิดซ้ำ เช่น สร้างงาน สร้างอาชีพ" นายสมศักดิ์ กล่าว
นายสมศักดิ์ กล่าวต่อว่า ความคิดเห็นของประชาชนเป็นประโยชน์อย่างมาก เพื่อให้กรมคุมประพฤติ และหน่วยงานที่เกี่ยวข้อง สามารถขับเคลื่อนพัฒนาได้ถูกทาง ดังนั้น เมื่อรับฟังความคิดเห็นมาแล้ว ตนก็อยากให้ทุกหน่วยงานที่เกี่ยวข้อง เร่งประชาสัมพันธ์ และขับเคลื่อนตามความต้องการของประชาชนอย่างเป็นรูปธรรม เพื่อให้ประชาชนเข้าถึง และมั่นใจได้ว่า กระทรวงยุติธรรม ยุคใหม่ เป็นอีกหนึ่งหน่วยงานที่ประชาชนพึ่งพิงได้ พร้อมขอฝากว่า อะไรที่ประชาชน ยังไม่เข้าใจ ก็ขอให้เร่งอธิบายอย่างเร่งด่วน เพื่อให้ประชาชนรู้สึกอุ่นใจในความปลอดภัยมากยิ่งขึ้น
วันพุธที่ 20 กรกฎาคม 2565
นายกตู่ ห่วงเคสลูกจ้างเสียชีวิตย่านบางนา สั่ง รมว.เฮ้ง ส่งทีมเฉพาะกิจลงพื้นที่ช่วยเหลือและตรวจสอบทันที
นายกตู่ห่วงเคสลูกจ้างเสียชีวิตขณะตรวจสอบระบบไฟฟ้าในท่อน้ำคอนโดย่านบางนา สั่งรมว.แรงงาน ส่งทีมเฉพาะกิจ พร้อมหน่วยงานในสังกัดกระทรวงแรงงาน ลงพื้นที่ตรวจสอบ และดำเนินการช่วยเหลือลูกจ้างให้ได้สิทธิตามกฎหมายทันที
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีที่ลูกจ้างลงไปตรวจระบบไฟฟ้าในท่อน้ำของคอนโดย่านบางนา กรุงเทพฯ เกิดเหตุหมดสติในท่อน้ำ จนเสียชีวิต 3 ราย เมื่อวันที่ 19 กรกฎาคมที่ผ่านมาว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและพลเอกประวิตร วงษ์สุวรรณรองนายกรัฐมนตรี ที่กำกับดูแลกระทรวงแรงงาน ได้แสดงความห่วงใยและเสียใจกับเหตุการณ์ที่เกิดขึ้น พร้อมสั่งการให้กระทรวงแรงงานเร่งดำเนินการช่วยเหลือลูกจ้างทันที ผมจึงได้สั่งการให้กรมสวัสดิการและคุ้มครองแรงงานส่งพนักงานตรวจความปลอดภัยลงพื้นที่ตรวจสอบ จากรายงานเบื้องต้นพบว่า ลูกจ้างผู้เสียชีวิตทั้ง 3 คน ทำงานตำแหน่งช่างอาคาร เป็นลูกจ้างของ บริษัท บางกอก เมเนจเม็นท์ เรียลตี้ จำกัด ก่อนเกิดเหตุได้ลงไปตรวจสอบระบบไฟฟ้าในบ่อพักน้ำใต้คอนโด แล้วเกิดหมดสติในท่อน้ำ และพนักงานรักษาความปลอดภัยของคอนโดพยายามจะลงไปช่วยเหลือ แต่ก็หมดสติอยู่ภายในท่อน้ำเช่นเดียวกัน ต่อมาได้รับความช่วยเหลือจากอาสาสมัครและหน่วยกู้ชีพช่วยขึ้นมาได้ ซึ่งสาเหตุจากเหตุการณ์ที่เกิดขึ้นอยู่ระหว่างการพิสูจน์หลักฐานจากสำนักงานพิสูจน์หลักฐานตำรวจ ในส่วนของพนักงานรักษาความปลอดภัยถูกส่งไปรักษาตัวอยู่ที่โรงพยาบาลไทยนครินทร์เรียบร้อยแล้ว
นายสุชาติกล่าวต่อว่า วันนี้ (20 กรกฎาคม 2565) ผมได้มอบหมายให้นางโสภา เกียรตินิรชา ผู้ตรวจราชการกระทรวงแรงงานนำคณะทำงานเฉพาะกิจตรวจสอบอุบัติเหตุ อุบัติภัย หรือ การประสบอันตรายจากการทำงาน กรณีร้ายแรง พร้อมด้วยหน่วยงานในสังกัดกระทรวงแรงงานลงพื้นที่ตรวจสอบสถานที่เกิดเหตุเพิ่มเติม และเร่งให้การช่วยเหลือลูกจ้างตามภารกิจของแต่ละหน่วยงาน เพื่อให้ลูกจ้างได้รับสิทธิตามกฎหมายโดยเร็ว ทั้งนี้ ขอความร่วมมือให้นายจ้าง และลูกจ้างปฏิบัติตามกฎหมายความปลอดภัยในการทำงานและกฎกระทรวงที่เกี่ยวข้องอย่างเคร่งครัด เพื่อป้องกันการเกิดอุบัติเหตุที่ทำให้ลูกจ้างได้รับอันตรายต่อชีวิตและร่างกาย
นางโสภา เกียรตินิรชา ผู้ตรวจราชการกระทรวงแรงงานกล่าวเพิ่มเติมว่า ตนได้รับมอบหมายจากท่านรัฐมนตรีว่าการกระทรวงแรงงานให้เข้ามาดูแลช่วยเหลือลูกจ้างที่ประสบอุบัติเหตุจากเหตุการณ์ดังกล่าว โดยได้เข้าไปตรวจสอบสถานที่เกิดเหตุ และเข้าเยี่ยมให้กำลังใจลูกจ้างที่พักรักษาตัวที่โรงพยาบาล โดยเบื้องต้นนายพินิจ ผุดไซตูผู้อำนวยการสำนักงานประกันสังคม กรุงเทพมหานครพื้นที่ 8ให้ข้อมูลว่า ลูกจ้างที่ประสบอุบัติเหตุ จะได้รับสิทธิรักษาพยาบาลและเงินทดแทนจากสำนักงานประกันสังคม สำหรับลูกจ้างที่เสียชีวิต จะได้รับสิทธิค่าทำศพ เงินทดแทนกรณีเสียชีวิต และเงินบำเหน็จชราภาพ ทั้งนี้ กรมสวัสดิการและคุ้มครองแรงงานจะเชิญนายจ้าง และผู้ที่เกี่ยวข้องมาสอบข้อเท็จจริงเพิ่มเติม ว่านายจ้างได้ปฏิบัติตามพระราชบัญญัติความปลอดภัยอาชีวอนามัยและสภาพแวดล้อมในการทำงาน พ.ศ. 2554 รวมทั้งกฎกระทรวงกำหนดมาตรฐานในการบริหารจัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับไฟฟ้า พ.ศ. 2558 และกฎกระทรวงกำหนดมาตรฐานในการบริหารจัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับที่อับอากาศ พ.ศ. 2562 ได้อย่างถูกต้องหรือไม่ ในวันที่ 26 กรกฎาคมนี้
วันเสาร์ที่ 7 พฤษภาคม 2565
โฆษกรัฐบาลจี้ฝ่ายค้าน ทบทวนตัวเองก่อนโทษคนอื่น ชี้การขีดเส้นตายการทำงานของรัฐบาลไม่ใช่หน้าที่ของฝ่ายค้าน แต่เป็นอำนาจของประชาชน ยัน นายกฯ แก้โควิด-19 ได้ดีทั่วโลกชื่นชม
โฆษกรัฐบาลจี้ฝ่ายค้าน ทบทวนตัวเองก่อนโทษคนอื่น ชี้การขีดเส้นตายการทำงานของรัฐบาลไม่ใช่หน้าที่ของฝ่ายค้าน แต่เป็นอำนาจของประชาชน ยัน นายกฯ แก้โควิด-19 ได้ดีทั่วโลกชื่นชม ย้อน ส.ค.อาจเป็นการขีดเส้นตาย ให้ฝ่ายค้านไม่มีที่ยืนในสายตาประชาชน
วันที่ 7 พ.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่พรรคร่วมฝ่ายค้านขีดเส้นตาย ส.ค.รัฐบาลต้องออกไป เพราะไร้ศักยภาพ ทำคนจนพุ่ง-หนี้ท่วม ฉุดประเทศถึงจุดต่ำสุดว่า หากประเทศไทยกำลังอยู่ในจุดที่ต่ำที่สุดนั้น ก็คงเป็นจุดที่ประเทศไทยมีฝ่ายค้าน แต่กลับไม่รู้จักการทำหน้าที่ของตัวเอง งานสภาฯ ไม่ทำ นิยมแต่งานผสมโรงล้มรัฐบาลเป็นหลัก ทั้งหมดก็เพียงเพื่อหวังจะให้ตัวเองได้กลับมามีอำนาจ โดยไม่สนว่าจะเป็นวิธีไหน หรือประชาชนกำลังเดือดร้อนขนาดไหนก็ตาม ทั้งนี้ การอ้างว่ารัฐบาลบริหารและออกมาตรการที่ผิดพลาด ควบคุมโรคระบาดแบบไร้ทิศทาง กระทำเสมือนชีวิตของประชาชนนั้นไร้ค่า ไร้ความหมายนั้น ยืนยันว่าทุกนโยบายของรัฐบาลท่านนายกฯ รับฟังความคิดเห็นจากผู้เชี่ยวชาญที่เกี่ยวข้องก่อนจะออกมาเป็นมาตรการต่าง ๆ ดังนั้น น่าจะเป็นฝ่ายค้านมากกว่า ที่ปิดหูปิดตา ไม่ยอมรับความเป็นจริง จนตัวเองต้องหลงทิศหลงทาง ทั้งที่ทั่วโลกชื่นชมการแก้ปัญหาโควิด-19 ของรัฐบาลว่าทำได้ดีมาก สร้างความสมดุลระหว่างการป้องกันรักษาโควิดกับการฟื้นเศรษฐกิจ
“การขีดเส้นตายการทำงานของรัฐบาลนั้นไม่ใช่หน้าที่ของฝ่ายค้าน แต่เป็นอำนาจของประชาชน ผ่านการตัดสินใจของ ส.ส.ส่วนใหญ่ที่มาจากการเลือกตั้งของประชาชน ฝ่ายค้านอาจจะยังติดนิสัยใช้อำนาจสั่งการโดยใครเพียงคนใดคนหนึ่ง เหมือนกับที่ผ่านมาในอดีตที่มีทั้งสภาฯ ทาส และสภาฯ ผัวเมีย ซึ่งสุดท้ายประชาชนทนไม่ไหว ออกมากดดันจนฝ่ายค้านจนฝ่ายค้านต้องคืนอำนาจและประชาธิปไตยให้กับประชาชน ทั้งนี้ หากฝ่ายค้านคิดถึงประชาชนก่อนคิดถึงตัวเองจริง ๆ ก็ควรทบทวนการทำหน้าที่ของตัวเองตลอด 8 ปีที่ผ่านมาว่า งานไหนบ้างที่ทำเพื่อประชาชน และงานไหนบ้างที่ทำเพื่อตัวเองให้ได้กลับมามีอำนาจอีกครั้ง หากยังคิดไม่ได้ ส.ค. อาจกลายเป็นการขีดเส้นตายให้ฝ่ายค้านไม่มีที่ยืนในสายตาประชาชนก็เป็นได้” นายธนกร กล่าว
วันอาทิตย์ที่ 6 กุมภาพันธ์ 2565
ท่าอากาศยานนานาชาติขอนแก่นกลับมาใช้งานได้ตามปกติเช้าวันนี้ หลังระบบไฟฟ้าขัดข้อง
เนื่องจากช่วงค่ำวานนี้ (5 กุมภาพันธ์ 2565) เกิดเหตุการณ์ไฟฟ้าดับในส่วนของระบบไฟทางวิ่ง (runway) ท่าอากาศยานนานาชาติขอนแก่น เป็นเหตุให้ท่าอากาศยานต้องหยุดให้บริการชั่วคราว
เนื่องจากช่วงค่ำวานนี้ (5 กุมภาพันธ์ 2565) เกิดเหตุการณ์ไฟฟ้าดับในส่วนของระบบไฟทางวิ่ง (runway) ท่าอากาศยานนานาชาติขอนแก่น เป็นเหตุให้ท่าอากาศยานต้องหยุดให้บริการชั่วคราว
นับตั้งแต่เกิดปัญหา เจ้าหน้าที่ท่าอากาศยานได้เร่งแก้ไขซ่อมแซมจนระบบไฟฟ้าสามารถกลับมาใช้งานได้ตามปกติเมื่อเวลาประมาณ 00.00 น. ซึ่งจากตารางเที่ยวบินไม่มีเที่ยวบินเข้าและออกท่าอากาศยานนานาชาติขอนแก่นตั้งแต่เวลา 22.00 น. อยู่แล้ว ทั้งนี้ เที่ยวบินแรกในช่วงเช้าวันนี้เมื่อเวลาประมาณ 8.00 น. สามารถใช้บริการลงจอดที่ท่าอากาศยานได้ตามปกติ
อย่างไรก็ตาม สำนักงานการบินพลเรือนแห่งประเทศไทย (CAAT) จะตรวจสอบสาเหตุที่แน่ชัดจากกรมท่าอากาศยาน ซึ่งเป็นหน่วยงานที่ดูแลท่าอากาศยานนานาชาติขอนแก่น ส่วนเที่ยวบินที่ได้รับผลกระทบต้องถูกยกเลิกในช่วงไฟฟ้าขัดข้อง 3 เที่ยวบิน ได้แก่
1. สายการบินแอร์เอเชีย เที่ยวบิน FD3256/3257 เส้นทางดอนเมือง - ขอนแก่น และกลับ
2. สายการบินไทยเวียตเจ็ท เที่ยวบิน VZ214/215 เส้นทางสุวรรณภูมิ - ขอนแก่น และกลับ
3. สายการบินไทยสมายล์แอร์เวย์ เที่ยวบิน WE046/047 เส้นทางสุวรรณภูมิ - ขอนแก่น และกลับ
CAAT ได้กำชับทั้ง 3 สายการบินให้ดูแลผู้โดยสารตามประกาศกระทรวงคมนาคม เรื่องการคุ้มครองสิทธิของผู้โดยสารที่ใช้บริการสายการบินของไทยในเส้นทางประจำภายในประเทศ พ.ศ. 2553 อย่างเคร่งครัด และจากการลงพื้นที่ตรวจสอบ ณ ท่าอากาศยานสุวรรณภูมิและดอนเมือง ไม่พบผู้โดยสารตกค้าง
วันศุกร์ที่ 21 มกราคม 2565
กรมทางหลวงชนบท ลาดยางถนนจังหวัดนครศรีธรรมราช กว่า 6 กิโลเมตร แล้วเสร็จ เพิ่มประสิทธิภาพการคมนาคมระหว่างอำเภอ ยกระดับคุณภาพชีวิตให้กับประชาชนอย่างยั่งยืน
กรมทางหลวงชนบท (ทช.) กระทรวงคมนาคม ได้ดำเนินโครงการก่อสร้างถนนทางหลวงชนบทสายบ้านเนิน - บ้านย่านม่วง ตำบลบ้านเนิน และเสือหึง อำเภอเชียรใหญ่ และหัวไทร จังหวัดนครศรีธรรมราช แล้วเสร็จ ยกระดับคุณภาพชีวิตให้ประชาชนในพื้นที่
กรมทางหลวงชนบท (ทช.) กระทรวงคมนาคม ได้ดำเนินโครงการก่อสร้างถนนทางหลวงชนบทสายบ้านเนิน - บ้านย่านม่วง ตำบลบ้านเนิน และเสือหึง อำเภอเชียรใหญ่ และหัวไทร จังหวัดนครศรีธรรมราช แล้วเสร็จ ยกระดับคุณภาพชีวิตให้ประชาชนในพื้นที่ ส่งเสริมการคมนาคมขนส่งให้ขยายตัวอย่างมีระบบ เชื่อมโยงระหว่าง อำเภอ ตำบล และหมู่บ้านได้อย่างทั่วถึงและมีประสิทธิภาพ สนับสนุนการขนส่งพืชผลทางการเกษตรในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า เนื่องจากที่ผ่านมาถนนสายดังกล่าวเป็นถนนดินลูกรังทำให้ประชาชนในพื้นที่ไม่ได้รับความสะดวกในการเดินทาง การขนส่งพืชผลทางการเกษตร เป็นไปด้วยความยากลำบาก ทช.จึงได้ดำเนินโครงการก่อสร้างถนนสายบ้านเนิน - บ้านย่านม่วง ตำบลบ้านเนิน และเสือหึง อำเภอเชียรใหญ่ และหัวไทร จังหวัดนครศรีธรรมราช ระยะทาง 6.725 กิโลเมตร โดยก่อสร้างเป็นถนนผิวจราจรแบบแอสฟัลท์ติกคอนกรีต ขนาด 2 ช่องจราจร กว้าง 6 เมตร ก่อสร้างสะพานคอนกรีตเสริมเหล็ก กว้าง 9 เมตร ยาว 36 เมตร จำนวน 1 แห่ง พร้อมติดตั้งเครื่องหมายจราจรและราวกันอันตราย ซึ่งปัจจุบันได้ดำเนินการก่อสร้างแล้วเสร็จและเปิดให้ประชาชนได้ใช้สัญจรเรียบร้อยแล้ว โดยใช้งบประมาณในการก่อสร้างรวม 58.967 ล้านบาท ทั้งนี้ เพื่อยกระดับคุณภาพชีวิต บรรเทาความเดือดร้อนให้กับประชาชนในพื้นที่ให้สามารถเดินทางขนส่งพืชผลทางการเกษตร อาทิ ข้าว ปาล์ม ฯลฯ ระหว่างตำบล อำเภอ ได้อย่างสะดวกรวดเร็วปลอดภัย และช่วยร่นระยะทาง ลดระยะเวลา ลดค่าใช้จ่ายในการเดินทางให้ประชาชนอย่างยั่งยืน นอกจากนี้เส้นทางดังกล่าวยังสามารถใช้เป็นเส้นทางลัดระหว่างตำบลบ้านเนิน อำเภอเชียรใหญ่ ไปยังตำบลเสือหึง อำเภอหัวไทร ได้อีกทางหนึ่งด้วย
วันจันทร์ที่ 22 สิงหาคม 2565
ปลื้ม! “อัญมณี - เครื่องประดับไทย” ครึ่งปีแรก 65 ทำรายได้กว่า 3 พันล้านเหรียญสหรัฐ
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม รับทราบข้อมูลจากกระทรวงพาณิชย์ว่าการส่งออกสินค้าอัญมณีและเครื่องประดับ (ไม่รวมทองคำไม่ขึ้นรูป) ช่วงไตรมาสที่ 1 - 2 (ม.ค. - มิ.ย.) ของปี 65 มีมูลค่ารวม 3,884.21 ล้านเหรียญสหรัฐ เพิ่มขึ้น 40.96% จากช่วงเวลาเดียวกันในปีที่แล้ว หากรวมการขยายตัวเพิ่มขึ้น จากยอดส่งออกทั้งปี 65 อาจมีมูลค่าถึง 7,392.49 ล้านเหรียญสหรัฐ (233,647 ล้านบาท)
.
นายกฯ ขอบคุณทุกหน่วยงานที่เกี่ยวข้อง ที่ร่วมกันผลักดันศักยภาพสินค้าไทยเพื่อการส่งออก โดยเฉพาะอัญมณีและเครื่องประดับของไทย ทำให้เกิดการแพร่หลายในตลาดต่างประเทศ ซึ่งเป็นการสร้างรายได้ให้แก่ผู้ประกอบการ และส่งผลให้มีเงินหมุนเวียนในระบบเศรษฐกิจไทยอย่างมีประสิทธิภาพ
.
ทั้งนี้ ระหว่างวันที่ 7 - 11 ก.ย. 65 จะมีการจัดงานแสดงสินค้าอัญมณีและเครื่องประดับ (Bangkok Gems and Jewelry Fair) ครั้งที่ 67 ณ อิมแพค เมืองทองธานี คาดว่าจะมีผู้เข้าชมงานกว่า 10,000 รายจากทั่วโลก และเกิดการสั่งซื้อไม่ต่ำกว่า 1,200 ล้านบาท
.
อ่านเพิ่มเติม คลิกhttps://www.thaigov.go.th/news/contents/details/58183
#ไทยคู่ฟ้า#ร่วมต้านโควิด19
-------------------
วันอังคารที่ 28 ธันวาคม 2564
รัฐบาลจัดงานเทศกาลปีใหม่ 2565
วันจันทร์ที่ 27 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดงานเทศกาลปีใหม่ 2565 Amazing Thailand Countdown 2022 ให้ประชาชนได้เฉลิมฉลองช่วงเวลาส่งท้ายปีเก่าต้อนรับปีใหม่ด้วยความสุขและความปลอดภัย โดยมีการจัดงานใน 5 พื้นที่หลัก ได้แก่ หอคำหลวง อุทยานราชพฤกษ์ จ.เชียงใหม่ หน้าศาลากลาง จ.นครราชสีมา หาดแสงจันทร์ จ.ระยอง วัดพระราม จ.พระนครศรีอยุธยา หาดปลายแหลมสะพานหิน จ.ภูเก็ต และพื้นที่อื่น ๆ รวม 44 จังหวัดทั่วประเทศ ภายใต้มาตรการกระทรวงสาธารณสุข เช่น มีระบบลงทะเบียนตรวจวัดอุณหภูมิ ผู้ร่วมงานต้องได้รับวัคซีนโควิด-19 ครบตามเกณฑ์ หรือมีผลตรวจ ATK ผู้สนใจร่วมงานได้ตั้งแต่วันนี้ (27ธ.ค.64) -30 ธ.ค.2564 เวลา 16.00 – 22.00 น. และวันที่ 31 ธ.ค.2564 เวลา 16.00 – 00.30 น.
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี